中環係香港首要嘅核心商業區同各重要機關所在，周邊主要係地標性建築物、辦公大樓、政府機構同埋總部等，再加上本身係荃灣綫、港島綫同埋香港站嘅東湧綫、機場快綫嘅重要轉車站，亦係西區使用鐵路來往其他區嘅必經之站，附近設有巴士小巴、電車、碼頭等交通接駁，所以車站相當繁忙，每日大概有25萬人次嚮呢個站往返香港各區，係整個系統第三繁忙嘅車站。